**Semja millum Heilsuhjálparafelag Føroya og Kommunala Arbeiðsgevarafelagið.**

Í sáttmálanum partanna millum, ið fór úr gildi 1. oktober 2019, verða gjørdar hesar broytingar:

Allastaðni har tað stendur heima-/heilsuhjálpari verður broytt til heilsuhjálpari-/heimahjálpari.

**Sáttmálaskeið og lønarkarmur:**

Sáttmálin verður endurnýggjaður fyri tíðina 1. oktober í 2019 til 30. september í 2021.

Tann 1. oktober 2019 hækkar mánaðarlønin á stig 2-11 kr. 750,- ( Hetta merkir, at øll lønarstigini hækka við kr. 750,- um mánan. Upphæddin millum lønarstigini verður kr. 405,-

Tann 1. oktober 2020 kemur eitt nýtt lønarstig 12, og hækkar mánaðarlønin 2,25%

**§4. Løn**

Flokkingar:

Heimahjálpari gongur stigini: 2-7

Heilsuhjálpari gongur stigini: 7-12

**§5. Samsýning fyri ólagaliga arbeiðstíð**

Nýtt stk. 9: Arbeiði skal so vítt gjørligt skipast uttan brot í arbeiðstíðini. Har tað ikki letur seg gera, at skipa arbeiðið uttan brot í arbeiðstíðini, verða tímarnir sum liggja í vanligar tíð yrkadagar samsýntir smb. §5, stk. 1. ( *Hetta merkir, at mann fær 23% afturat tímalønini í dagtænastu, og kemur hendan áseting gildi frá 1. apríl 2020*).

**§6 Viðbøtur**

Í stk. 4 verða hesar upphæddirnar broyttar soleiðis:

Kr. 1.250,- broytt til kr. 1.500,-

Kr. 750,- broytt til kr. 1.000,-

*Talan er um viðbót til praktikkvegleiðarar, og kemur hendan áseting í gildi frá 1. apríl 2020.*

**§10, frídagar**

Nýtt stk. 3. Fellur ein frídagur eftir § 10 á ein dag, sum er frídagur smb.arbeiðsætlan, verður annar frídagur latin í staðin. ( *Hendan áseting kemur í gildi frá 1. apríl 2020).*

§10, stk. 3, verður broytt til §10, stk. 4.

**§12 Eftirløn**

Stk. 2 verður broytt soleiðis. “ Fyri tímaløntar heima-/heilsuhjálparar, ið arbeiða færri enn 59 tímar um mánaðin, rindar arbeiðsgevarin bundna eftirlønargjaldið, ið er ásett í §2, stk. 1 í eftirlønarlógini. (ll. Nr. 49/2013)

*Hetta merkir, at fyri tey, ið sjálvi gjalda bundna eftirlønargjaldið á 6% fyri 2020, kemur arbeiðsgevarin framyvir at rinda bundna eftirlønargjaldið.* Hendan áseting kemur í gildi 1. apríl 2020.

**Tímaløntir heima-/heilsuhjálparar, § 20. Løn og arbeiðstíð**

Stk. 2. Um tímaløntur heima-/heilsuhjálpari hevur arbeitt meira enn 40 tíma viku, verður goldin úrtíðarløn, sum er 50% eyka av vanligu lønini.

**Protkollat:**

Ásannandi, at stórur tørvur er á fleiri starvsfólkum – og eisini fleiri faklærdum starvsfólkum á eldraøkinum, ynskja sáttmálapartarnir at gera ávís átøk, fyri at bøta um støðuna á eldraøkinum.

Sáttmálapartarnir eru samdir um í sáttmálaskeiðinum at gera eina kanning av setanarviðurksiftunum hjá heima- og/heilsuhjálparum. Sáttmálapartarnir ynskja at kanna um grundarlag er fyri, at heima- og/heilsuhjálparar kunnu verða settir í starv við hægri-, ella fullum setanarbrøki.

Sáttmálapartarnir eru samdir um at skipa fyri felags evnisdegi, har ljós verður varpað á m.a. setanarviðurskiftini og fakligheitina hjá heima-og/heilsuhjálparum, sum starvast á eldraøkinum.

Úrslitið av kanningini verður lagt fram á evnisdegnum – og skipað verður fyri framløgum og kjaki fyri viðkomandi partar innan eldraøki.

**§ 25 Gildiskoma og uppsøgn**

Hesin sáttmálin er galdandi frá 1. oktober 2019 til 1. oktober 2021, og kunnu partarnir siga hann upp við 3 mánaða freist, tó í fyrsta lagi til tann 1. Oktober 2021. Ásetingarnar viðvíkjandi §5, §6, §10 og §12, fáa gildi 1. apríl 2020.